CELEX: 32006R0635
Language: sl
Date: 2006-04-25 00:00:00
Title: Uredba Komisije (ES) št. 635/2006 z dne  25. aprila 2006  o razveljavitvi Uredbe (EGS) št. 1251/70 o pravici delavcev, da ostanejo na ozemlju države članice, po tem, ko so bili tam zaposleni   (Besedilo velja za EGP)

26.4.2006   
            
            
               SL
            
            
               Uradni list Evropske unije
            
            
               L 112/9
            
         
      UREDBA KOMISIJE (ES) št. 635/2006
   z dne 25. aprila 2006
   o razveljavitvi Uredbe (EGS) št. 1251/70 o pravici delavcev, da ostanejo na ozemlju države članice, po tem, ko so bili tam zaposleni
   (Besedilo velja za EGP)
   KOMISIJA EVROPSKIH SKUPNOSTI JE —
   ob upoštevanju Pogodbe o ustanovitvi Evropske skupnosti in zlasti člena 39(3)(d) Pogodbe,
   ob upoštevanju naslednjega:
   
               (1)
            
            
               Direktiva Evropskega parlamenta in Sveta 2004/38/ES z dne 29. aprila 2004 o pravici državljanov Unije in njihovih družinskih članov do prostega gibanja in prebivanja na ozemlju držav članic, ki spreminja Uredbo (EGS) št. 1612/68 in razveljavlja direktive 64/221/EGS, 68/360/EGS, 72/194/EGS, 73/148/EGS, 75/34/EGS, 75/35/EGS, 90/364/EGS, 90/365/EGS in 93/96/EGS (1), je v enotnem besedilu zbrala zakonodajo o prostem pretoku državljanov Unije. V člen 17 Direktive so vključene bistvene določbe Uredbe Komisije (EGS) št. 1251/70 z dne 29. junija 1970 o pravici delavcev, da ostanejo na ozemlju države članice, po tem, ko so bili tam zaposleni (2), ki so hkrati spremenjene tako, da upravičencem do pravice, da ostanejo, zagotovijo bolj privilegiran položaj, in sicer pravico do stalnega prebivališča.
            
         
               (2)
            
            
               Zato je treba Uredbo (EGS) št. 1251/70 razveljaviti –
            
         SPREJELA NASLEDNJO UREDBO:
   Člen 1
   Uredba (EGS) št. 1251/70 se razveljavi z učinkom od 30. aprila 2006.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. aprila 2006
      
         
            Za Komisijo
         
         Vladimír ŠPIDLA
         
         
            Član Komisije
         
      
   
   
      (1)  UL L 158, 30.4.2004, str. 77.
   
      (2)  UL L 142, 30.6.1970, str. 24.